**ЖОБА**

**Қазақстан Республикасы ішкі істер органдарының 2021-2023 жылдарға арналған сыбайлас жемқорлыққа қарсы бағдарламасын бекіту туралы**

Қазақстан Республикасы Президентінің 2014 жылғы 26 желтоқсандағы
№ 986 Жарлығымен бекітілген Қазақстан Республикасының 2015-2025 жылдарға арналған сыбайлас жемқорлыққа қарсы стратегиясын, сондай-ақ «Жаңа жағдайдағы Қазақстан: іс-қимыл кезеңі» Мемлекет басшысының
2020 жылғы 1 қыркүйектегі Қазақстан халқына Жолдауын іске асыруда **БҰЙЫРАМЫН**:

1. Қоса беріліп отырған Қазақстан Республикасы ішкі істер органдарының 2021-2023 жылдарға арналған сыбайлас жемқорлыққа қарсы бағдарламасы *(бұдан әрі - бағдарлама)* бекітілсін.
2. Ішкі істер министрлігі комитеттерінің, департаменттері мен дербес басқармаларының басшылары, полиция департаменттерінің *(бұдан әрі – ПД, Көліктегі ПД),* қылмыстық-атқару жүйесі *(бұдан әрі – ҚАЖД),* ведомстволық білім беру ұйымдарының бастықтары Бағдарламаның тиісінше және уақытылы орындалуын, сондай-ақ тоқсан сайын, есеп беретін кезеңнен кейінгі айдың
10-шы күніне оның іске асырылу барысы туралы ақпараттың ұсынылуын қамтамасыз етсін.
3. Осы бұйрық қол қойылған күннен бастап күшіне енеді.

**Министр**

**полиция генерал-лейтенанты Е. Тұрғымбаев**